CELEX: 62017TN0798
Language: hu
Date: 2017-12-08 00:00:00
Title: T-798/17. sz. ügy: 2017. december 8-án benyújtott kereset – De Masi és Varoufakis kontra EKB

5.2.2018   
            
            
               HU
            
            
               Az Európai Unió Hivatalos Lapja
            
            
               C 42/39
            
         2017. december 8-án benyújtott kereset – De Masi és Varoufakis kontra EKB
   (T-798/17. sz. ügy)
   (2018/C 042/55)
   Az eljárás nyelve: német
   
      Felek
   
   
      Felperesek: Fabio De Masi (Hamburg, Németország) és Yanis Varoufakis (Athén, Görögország) (képviselő: A. Fischer-Lescano professzor)
   
      Alperes: Európai Központi Bank
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg az Európai Központi Bank Igazgatóságának a 2017. október 16-i levélben kézbesített azon határozatát, amelyben elutasította a felpereseknek az Európai Központi Bank „Responses to questions concerning the interpretation of Art. 14.4 of the Statute of the ESCB and of the ECB”2015. április 23-i dokumentumához való hozzáférésre irányuló kérelmét; és
            
         
               —
            
            
               a Törvényszék eljárási szabályzata 87. cikkének (2) bekezdése alapján az alperest kötelezze a költségek, beleértve az esetleges beavatkozók költségeit, viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek két jogalapra hivatkoznak.
   
               1.
            
            
               Az első, az Európai Központi Banknak az Európai Központi Bank dokumentumaihoz való nyilvános hozzáférésről szóló, 2004. március 4-i határozata (EKB/2004/3) (1) 4. cikke (2) bekezdése második francia bekezdésének a téves alkalmazására alapított jogalap
               
                           —
                        
                        
                           A felperesek azt állítják, hogy a vitatott jogi vélemény nyilvánosságra hozatala nem sértené az alperes jogi tanácsadását, és nyomós közérdek fűződik annak nyilvánosságra hozatalához. Ezenkívül az értékelés hiánya és az indokolási kötelezettség megsértése is fennáll.
                        
                     
         
               2.
            
            
               A második, az Európai Központi Banknak az Európai Központi Bank dokumentumaihoz való nyilvános hozzáférésről szóló, 2004. március 4-i határozata (EKB/2004/3) 4. cikke (3) bekezdése első albekezdésének a téves alkalmazására alapított jogalap
               
                           —
                        
                        
                           A vitatott jogi véleményeknek az Európai Központi Bankon belüli tárgyalások és előzetes konzultációk vagy az alperes és a nemzeti bankok közötti véleménycserék keretében történő belső használatát nem sértené azok hozzáférhetővé tétele.
                        
                     
         
      (1)  Az Európai Központi Banknak az Európai Központi Bank dokumentumaihoz való nyilvános hozzáférésről szóló, 2004. március 4-i határozata (EKB/2004/3) (HL 2004. L 80., 42. o.).